หุ้นใหญ่หนุน SET ปิดบวก 3 จุด ฟากโบรกฯแนะหุ้นพื้นฐานแกร่งสวนวิกฤติ “โควิด-19”
หุ้นใหญ่หนุน SET ปิดบวก 3 จุด ฟากโบรกฯแนะหุ้นพื้นฐานแกร่งสวนวิกฤติ "โควิด-19" โดยดัชนีปิดตลาดวันนี้ ที่ระดับ 1,365.81 จุด บวก 3.35 จุด หรือ 0.25% มูลค่าการซื้อขาย 7.27 หมื่นล้านบาท
9 ก.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,365.81 จุด บวก 3.35 จุด หรือ 0.25% มูลค่าการซื้อขาย 7.27 หมื่นล้านบาท
10 หุ้นดันดัชนีวันนี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้แกว่งไร้ทิศทางท่ามกลางความกังวลสถานการณ์โควิด-19 แม้จะเปิดให้ทำกิจกรรมทางเศรษฐกิจไปมากแล้ว แต่ก็ยังบินข้ามประเทศไม่ได้ ราคาน้ำมันจึงถูกกดดันจากปริมาณการใช้ที่อาจลดลง นักลงทุนต่างชาติโยกเงินเข้าสู่สินทรัพย์ปลอดภัย เนื่องจากช่วงนี้ตลาดฯเผชิญแต่ปัจจัยลบ ยังไม่มีปัจจัยบวกเข้ามาหนุน ทำให้นักลงทุนเลือกเล่นเทรดดิ้งเวียนหุ้นไป-มาอย่างไร้ทิศทาง แต่หุ้นที่มี Growth ก็ยังมีแรงซื้อเข้ามาบ้าง อย่าง CBG, COM7 เป็นต้น เลือกลงทุนหุ้นที่ยังเติบโตได้ท่ามกลางการแพร่ระบาดไวรัสโควิด-19 เพียงแต่ตอนนี้ตลาดฯยังอยู่ในช่วงของการพักฐาน แต่เชื่อว่าใกล้จะจบแล้ว จึงยังพอมีมุมมองบวกต่อตลาดฯ บ้าง
สำหรับแนวโน้มการลงทุนในวันพรุ่งนี้ (10 ก.ค.) นายมงคล กล่าวว่า ตลาดฯยังอยู่ในช่วงของการพักฐาน โดยให้แนวรับ 1,360 จุด ส่วนแนวต้าน 1,380 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
STGT   มูลค่าการซื้อขาย  5,942.25 ล้านบาท  ปิดที่  74.75 บาท  เพิ่มขึ้น  6.25 บาท
AOT    มูลค่าการซื้อขาย  4,695.35 ล้านบาท  ปิดที่  56.25 บาท  ลดลง   1.25 บาท
PTT    มูลค่าการซื้อขาย  2,055.04 ล้านบาท  ปิดที่  39.25 บาท  ลดลง   0.25 บาท
STA    มูลค่าการซื้อขาย  1,504.97 ล้านบาท  ปิดที่  29.00 บาท  เพิ่มขึ้น  0.50 บาท
PTL    มูลค่าการซื้อขาย  1,446.61 ล้านบาท  ปิดที่  20.70 บาท  เพิ่มขึ้น  1.90 บาท
ตลาดหุ้นเอเชีย
